NMKL

NMKL (Nordisk metodikkomité for næringsmidler; eg.: Nordisk metodikkomite for levnedsmidler) er en nordisk organisasjon stiftet på et møte i Stockholm 22. – 24. september 1947.

Beskrivelse
Organisasjonen består av mikrobiologer, kjemikere og sensorikere fra Danmark, Finland, Island, Norge og Sverige. NMKL har som sin fremste oppgave å velge ut, validere, godkjenne og publisere metoder for analyse av næringsmidler. Metodenes pålitelighet blir først prøvd ved kollaborative prøvinger enten i egen regi eller hos andre internasjonale organisasjoner. I de senere år er også utarbeidelse av prosedyrer og veiledninger til bruk innenfor kvalitetssikring av laboratorier og analysearbeid blitt et viktig arbeidsområde for NMKL. Arbeidet gjøres innen subkomiteer for mikrobiologi, kjemi og sensorikk. 

I henhold til avtale med Nordisk ministerråd, koordinerer NMKL det nordiske samarbeidet innenfor analysemetodikk av næringsmidler i den europeiske standardiserings-organisasjonen (CEN). Foruten disse konkrete oppgaver, spiller NMKL en særdeles viktig rolle som et diskusjons- og møteforum for nordiske næringsmiddelanalytikere.

NMKL har en offentlig stilling gjennom økonomisk støtte og organisatorisk forbindelse til Nordisk ministerråd og Embetsmannskomiteen for Næringsmiddelsspørsmål (EK-FJLS).

Siden november 1997 har Veterinærinstituttet i Oslo vært vertsinstitusjon for NMKL. Tidligere har generalsekretariatet vært i henholdsvis Finland, Sverige og Danmark. Generalsekretariatet står for den daglige driften av organisasjonen og ledes av en valgt generalsekretær.

Nasjonalkomiteer
Arbeidet i de enkelte land organiseres av en nasjonalkomite. Den norske nasjonalkomiteen avholder vanligvis 4 heldagsmøter i året. I tillegg foregår arbeidet via telefon og e-post. Leder (fra 2009) er Urd Bente Andersen, Vinmonopolet.

Representanter fra følgende firmaer/institusjoner sitter i den norske nasjonalkomiteen (2012):
 Elopak
 Veterinærinspektoratet/Forsvarets sanitet
 Mattilsynet
 Havforskningsinstituttet
 Nofima
 Norges veterinærhøgskole
 TINE
 Veterinærinstituttet

Generalsekretærer
 1947 – 1971: Jørgen Bielefeldt, Fællesforeningen af Danmarks Brugsforeningers laboratorium
 1971 – 1976: Søren C Hansen, Statens Levnedsmiddelinstitut, Danmark
 1976 – 1985: Lars-Åke Appelqvist, Lunds universitet, Sverige
 1985 – 1997: Harriet Wallin, VTT, Finland
 1997 – 2016: Hilde Skår Norli, Veterinærinstituttet, Norge
 2016 –     : Nina Skall Nielsen, DTU Fødevareinstituttet, Danmark

Formenn
 1947 – 1960: Ernst Abramson, Sverige
 1960 – 1974: Haakon Natvig, Norge
 1974 – 1987: Yrjö Mälkki, Finland
 1987 – 1989: Niels Skovgaard, Danmark
 1989 – 2009: Ole Bjørn Jensen, Danmark
 2009 – 2015: Ulla Edberg, Sverige
 2015 –     : Franklin Georgsson, Island

Årsmøter
Årsmøtene arrangeres i slutten av august, arrangementet går på omgang mellom de nordiske landene. Årsmøtene ledes av NMKLs formann.

 1973: Hønefoss (N)
 1974: Helsingfors (F)
 1975: København (D)
 1976: Uppsala (S)
 1977: Bergen (N)
 1978: Esbo (F)
 1979: Uppsala (S)
 1980: Køge (D)
 1981: Oslo (N)
 1982: Esbo (F)
 1983: Laugarvatn (I)
 1984: Sigtuna (S)
 1985: Randers (D)
 1986: Asker (N)
 1987: Åbo (F)
 1988: Glumslöv (S)
 1989: Stykkishólmur (I)
 1990: Gentofte (D)
 1991: Bergen (N)
 1992: Lahtis (F)
 1993: Sigtuna (S)
 1994: Hveragerði (I)
 1995: Tórshavn (Færøyene, arrangør: Danmark)
 1996: Molde (N)
 1997: Nyslott (F)
 1998: Visby (S)
 1999: Kirkjubæjarklaustur (I)
 2000: Rønne (D)
 2001: Lillehammer (N)
 2002: Mariehamn (F)
 2003: Marstrand (S)
 2004: Akureyri (I)
 2005: Rømø (D)
 2006: Svolvær (N)
 2007: Nådendal (F)
 2008: Vadstena (S)
 2009: Selfoss (I)
 2010: Ebeltoft (D)
 2011: Voss (N)
 2012: Borgå (F)
 2013: Kalmar (S)
 2014: Stykkishólmur (I)
 2015: Nyborg (D)
 2016: Røros (N)
 2017: Tammerfors (F)

Subkomiteer
 Subkomite 1: Administrative spørsmål (leder: Franklin Georgsson, Matís, Island)
 Subkomite 2: Mikrobiologi (leder: Gro Johannessen, Veterinærinstituttet, Norge)
 Subkomite 3: Kjemi (leder: Tuija Pihlström, Livsmedelsverket, Sverige)
 Subkomite 4: Sensorikk (leder: Grethe Hyldig, DTU Aqua, Danmark)

Litteratur
 50 år med Nordisk Metodikkomité for Levnedsmidler, utgitt av NMKL i forbindelse med det 50. årsmøtet, Molde, 1996. 68 sider, heftet. ISBN 87-986099-0-4.
 Hilde Skår Norli: Til NMKLs 70. årsmøte på Røros, Norge, 2016. 146 sider, heftet. (Ingen ISBN)
 NMKL-Nytt. Nyhetsbulleteng for NMKL. Siste nummer:

Nordiske organisasjoner
Etableringer i 1947